laion/Wikipedia-Exotic huggingface dataset:
דניליו דואקי

דניליו ראיימונדו דואקי (בהולנדית: Danilho Raimundo Doekhi; נולד ב-30 ביוני 1998 ברוטרדם שבהולנד) הוא כדורגלן הולנדי המשחק בעמדת הבלם בקבוצת אוניון ברלין מהבונדסליגה. דואקי גדל במחלקות הנוער של קסרקסס רוטרדם ואקסלסיור רוטרדם. ב-6 במרץ 2016 ערך את הופעתו היחידה במדי הקבוצה הבוגרת של אקסלסיור רוטרדם, בהפסד 2-0 לא.ז. אלקמאר במסגרת המחזור ה-26 בליגת העל ההולנדית לעונת 2015/2016. בהמשך שיחק דואקי בקבוצת המילואים של אייאקס. ב-4 ביולי 2018 חתם דואקי על חוזה לארבע שנים בוויטסה ארנהם מליגת העל ההולנדית. הוא ערך 115 הופעות ליגה במדי המועדון, בהן הבקיע ארבע שערים. ב-16 במאי 2022 חתם דואקי באוניון ברלין מהבונדסליגה. ב-27 באוגוסט ערך את הופעת הבכורה שלו במועדון, בניצחון 6-1 על שאלקה 04 במסגרת המחזור הרביעי בליגה לעונת 2022/2023. ב-30 באוקטובר הבקיע את שער הבכורה שלו במועדון, בניצחון 2-1 על בורוסיה מנשנגלדבך במסגרת המחזור ה-12 בליגה. בעונתו הראשונה במועדון ערך 25 הופעות ליגה, בהן הבקיע חמישה שערים. מדיה וקבצים בנושא דניליו דואקי בוויקישיתוף דניליו דואקי, באתר Transfermarkt דניליו דואקי, באתר Soccerway דניליו דואקי, באתר BDFutbol דניליו דואקי, באתר WorldFootball.net דניליו דואקי, באתר FootballDatabase.eu דניליו דואקי, באתר ESPN Danilho Doekhi versterkt Vitesse (video) באתר הרשמי של ויטסה ארנהם, 4 ביולי 2018 (בהולנדית) DANILHO DOEKHI SIGNS FOR UNION באתר הרשמי של אוניון ברלין, 16 במאי 2022 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניליו דואקי".
תיכון מגשימים

תיכון מגשימים הוא מחזמר ראפ ישראלי שנכתב ובוים על ידי עמית אולמן, עם מילים ולחן מאת עומר הברון, עמית אולמן ועומר מור, שגם שימש כמפיק המוזיקלי. המחזמר עלה לראשונה באוגוסט 2016 בהפקת תיאטרון האינקובטור, ובהמשך הוצג בצוותא בתל אביב ובמקומות נוספים. המחזמר הוא מחווה לסרטי נעורים. במרכז העלילה עומד יואב, המתמודד עם אתגרים בעקבות מעברו לתיכון הדמיוני "מגשימים". עמית אולמן - במאי וכותב ראשי עומר הברון, עמית אולמן ועומר מור - מילים ולחן עומר הברון - עוזר במאי עומר מור - מעבד מוזיקלי תמיר סטפר ודניאל מימון - כוריאוגרפיה חן הוד - עיצוב תלבושות עומר הברון / חן גבעתי: יואב - הילד החדש בתיכון מגשימים, בן לאם חד הורית מהמעמד הנמוך. עמית אולמן / אור בוטבול / שחף קהלאני: חנן רשף - מלך השכבה בתיכון מגשימים, עמי (אם סי חמורבי) - המוכר בקיוסק בית הספר שהוא למעשה אגדת ראפ לשעבר, אפי צמח - חבר של מיקרו). סימה ברמי / איה חיות: שמרית מנדל (שימי) - תלמידה פריקית המתחברת ליואב, סקאר - ראפר רוסי. דורון גוברמן: מאיה עדן - מלכת השכבה בתיכון מגשימים, סופי רשף - אימו של חנן, מיקי - שדרנית בתחרות הראפ הארצית, קופאית סופר. עמרי הכהן / עומר רוזנבלום: גל לוי (מיקרו) - תלמיד חרמן ודחוי, צחי ברגר - חבר של חנן ואורבך וליצן השכבה, דובי - פרשן בתחרות הראפ הארצית, מירו - חוקר פרטי וסוכן שב"כ לשעבר. רני אלון / גיא רון: עודד אורבך - חברו הטוב ביותר של חנן, ויקטור רשף - אביו של חנן, אגם - חברה של מאיה, זאב החייל - חייל טרי בצבא ההגנה לישראל, קובי - חבר של אסי. גלי אשכנזי לוין / יוליה פרידמן: בר - חברה של מאיה, מיכל - אמא של יואב, אם סי קלופדיה - ראפרית חכמה. רוני מרקביץ' / אוריה ויצטום: גיטריסטית, המורה לתנ"ך - מורה ומחנכת בישראל, דינה מנדל - אימה של שימי. רועי דורון / נדב מנור: בסיסט, אסי - בריון, שאול מנדל - אבא של שימי, דורי - מפקד יחידת השבלולים בחיל זונות. עומר מור (איציק פצצתי) / שליו שרור / יהלי פרל: מתופף, שופט בתחרות הראפ הארצית, מספר. ב-2023 המחזמר חזר לבמות עם צוות שחקנים שונה ברובו. העיר הזאת (מחזמר) - מחזמר ראפ נוסף מאת עמית אולמן, עומר הברון ועומר מור עמוד ההצגה באתר תיאטרון האינקובטור עמוד ההצגה באתר צוותא טריילר ההצגה, באתר יוטיוב הקלטה רשמית של ההצגה (שמע בלבד), באתר יוטיוב מרט פרחומובסקי, "תיכון מגשימים": יצירה אפקטיבית ומבריקה, באתר הארץ, 5 בדצמבר 2016 הוכרזו הזוכים בפרס קיפוד הזהב 2017, באתר ynet, 1 בדצמבר 2017 תיאטרון - תיכון מגשימים - תיאטרון האינקובטור, באתר הבמה תיכון מגשימים, באתר תיארטרון אינקובטור, גרסה מאורכבת מ-5 בדצמבר 2017, באתר ארכיון האינטרנט תיכון מגשימים, באתר צוותא תיאטרון - תיכון מגשימים - בקצב נעורים, באתר הבמה
מטאו גוצ'י

מטאו גוצ'י (באיטלקית: Mateo Gucci, סביב 1500–1550) היה אדריכל ופסל פולני-איטלקי מתקופת הרנסאנס. גוצ'י ידוע בזה שבנה מחדש את בית הכנסת הישן בשכונת קז'ימייז' בקרקוב. הוא ככל הנראה עבד על טירת ואוול. הוא היה אחיו של סאנטי גוצ'י, גם הוא פסל ואדריכל נודע בפולין. Zofia Wenzel-Homecka, Mateusz Gucci, w: Polski Słownik Biograficzny, tom IX, 1960-1961 ערך זה הוא קצרמר בנושא אדריכלים. אתם מוזמנים לתרום לוויקיפדיה ולהרחיב אותו.
Got Me Started

"Got Me Started" (בעברית: "גרמת לי להתחיל") הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-20 בספטמבר 2023, על ידי חברות התקליטים EMI וקפיטול רקורדס, כסינגל השני מתוך אלבומו השלישי, Something to Give Each Other. הוא כולל בתוכו סמפול של השיר "Shooting Stars", מאת הצמד האוסטרלי Bag Raiders (אנ'). עם יציאת השיר פורסם הווידאו קליפ הנלווה לו, שצולם בבנגקוק שבתאילנד, והוא כולל הופעת אורח של אמנית הדראג התאילנדית אנג'ל אנאנג (אנ'). מילות השיר "Got Me Started" באתר Genius מידע על השיר "Got Me Started" באתר ספוטיפיי טרוי סיון, ברט לילנד מקלוהן, טיילה פרקס (אנ'), קיילין בר (אנ'), ג'ק גלאס (אנ'), כריס סטרייסי (אנ'), איאן קירקפטריק (אנ') "Troye Sivan Shares New Single "Got Me Started": Listen". Stereogum (באנגלית). 2023-09-20. נבדק ב-2023-09-20. May 2024 Single Accreds.PDF, Dropbox
טאונו האניקיינן

טאונו האניקיינן (בפינית: Tauno Hannikainen; ‏ 26 בפברואר 1896 – 12 באוקטובר 1968) הוא מנצח פיני. האניקיינן עבד עם פריץ ריינר בתזמורת הסימפונית של שיקגו בשנים 1947-1950, והיה מנצח ראשי של הפילהרמונית של הלסינקי. טאונו האניקיינן, באתר MusicBrainz (באנגלית) טאונו האניקיינן, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הים הבלארי

הים הבלארי (בקטלאנית ובספרדית: Mar Balear) הידוע גם בשם הים האיברי, הוא גוף מים בים התיכון בין האיים הבלאריים ויבשת ספרד. נהר האברו זורם לתוך ים קטן זה. האיים הבלאריים מחולקים לשתי קבוצות: האיים הגימנסיים בצפון מזרח, איי האורן בדרום מערב. מנורקה מיורקה קבררה (אנ') איביזה פורמנטרה ארגון ההידרוגרפיה הבין-לאומי מגדיר את גבולות הים הבלארי באופן הבא: בין האיים הבאלריים לחוף ספרד, תחום: בדרום מערב: קו מקייפ סנט אנטוני, קהילת ולנסיה (38°50′N 0°12′E﻿ / ﻿38.833°N 0.200°E﻿ / 38.833; 0.200) עד קייפ ברברייה, הקצה דרום מערבי של פורמנטרה (האיים הבלאריים). בדרום מזרח: החוף הדרומי של פורמנטרה, משם קו העובר דרך פונטה רוטג'ה, שהוא קצה הגבול המזרחי, עד לקצה הדרומי של האי קבברה, האיים הבלאריים (39°07′N 2°54′E﻿ / ﻿39.117°N 2.900°E﻿ / 39.117; 2.900) ואיילה דה איירה, בקצה הדרומי של מנורקה. בצפון מזרח: החוף המזרחי של מנורקה מעלה עד למגדלור פבריטקס (40°00′N 4°14′E﻿ / ﻿40.000°N 4.233°E﻿ / 40.000; 4.233) ומשם בקו עד מגדלור סנט סבסטיה בקטלוניה (41°54′N 3°10′E﻿ / ﻿41.900°N 3.167°E﻿ / 41.900; 3.167). מדיה וקבצים בנושא הים הבלארי בוויקישיתוף "Balearic Sea". WorldAtlas (באנגלית אמריקאית). 2021-03-21. נבדק ב-2023-07-30. C.Michael Hogan. 2011. Balearic Sea. Encyclopedia of Earth. Eds. P.Saundry & C.J.Cleveland. National Council for Science and the Environment. Washington DC "Balearic Islands Map balearic islands sea islands - Worldatlas.com". www.worldatlas.com (באנגלית). נבדק ב-2017-11-09. "Limits of Oceans and Seas, 3rd edition" (PDF). International Hydrographic Organization. 1953. נבדק ב-6 במאי 2020. {{cite web}}: (עזרה)
בסוף מעגל

בסוף מעגל הוא אלבומו הרביעי של הזמר הישראלי אריק סיני, שהתפרסם ב־1983. מהאלבום התפרסמו השירים "בסוף מעגל" ו"ילד ירוק". ב־1983 טסו סיני, יהונתן גפן ושלום חנוך ללונדון בעקבות הצעה של המפיק היהודי אנגלי דייוויד פָּרְדוֹ. פרדו, שביקר בישראל באותה תקופה, חשב שנוצר ואקום בשוק העולמי בעקבות התאסלמותו של קט סטיבנס שש שנים קודם לכן, ושאריק סיני יוכל למלא תפקיד במילוי הרִיק הזה. הוא הציע לסיני לבוא ללונדון ולהקליט שם תקליט באנגלית. בלונדון חיכו לסיני חומר כתוב ומוכן לביצוע, אולפן ונגנים, שאותם ארגן פרדו. עם זאת, סיני הציע לפרדו להקליט את החומר הזה בעברית ורק אחר כך באנגלית, והשירים הוקלטו בעברית. את הנוסח העברי לשירים החדשים כתב יהונתן גפן, ובהפקה המוזיקלית עזר שלום חנוך. הכנת התקליט, שנקרא "בסוף מעגל", נמשכה כמעט שנה, ואותה בילה סיני בקו תל אביב—לונדון. בעקבות התקליט הועלתה גם תוכנית יחיד באותו שם שאיתה הופיע סיני ברחבי ישראל 650 פעמים. מהאלבום התפרסמו השירים "בסוף מעגל" (לחן ומילות המקור באנגלית: קני יאנג (אנ')) ו"ילד ירוק" (לחן: חואן פרדו), אך האלבום לא הצליח מבחינה מסחרית. לשיר "בסוף מעגל" הוקלטה סקיצה עם התזמורת הסימפונית של לונדון. מילות הגרסאות העבריות: יהונתן גפן אריק סיני – זמרה הרבי פלוורס (אנ') – בס פיטר בויטה – תופים קולין גרין – גיטרות מיק בייקר – גיטרות אלן גרהאם – כלי הקשה בריאן די – פסנתר פיטר לי – פסנתר אנדי מקינטוש – סקסופון הפקה – דייוויד פרדו ניהול מוזיקלי ועיבודים – סאי (סיריל) פיין טכנאי קול [עוזר] – כריס שלדון מידע על האלבום בסוף מעגל באתר MusicBrainz האלבום בסוף מעגל באתר ספוטיפיי האלבום בסוף מעגל באתר אפל מיוזיק האלבום בסוף מעגל באתר יוטיוב סרטון השיר "בסוף מעגל" (אודיו), באתר יוטיוב סרטון השיר "ילד ירוק" (אודיו), באתר יוטיוב האלבום "בסוף מעגל", באתר סטריאו ומונו, בדיקה אחרונה ב־2 באוקטובר 2023 האלבום "בסוף מעגל", באתר Discogs אירית רותם, קודם בעברית, "מעריב" 17 בפברואר 1984, באתר הספרייה הלאומית, בדיקה אחרונה ב־2 באוקטובר 2023 תומר קמרלינג וערן דינר, אריק סיני: האיחוד, באתר ynet, 23 באפריל 2010 אריק סיני – בסוף מעגל (הערות הסרטון), באתר יוטיוב, 22 במאי 2023 אריאל פייגלין, אריק סיני במחווה לזכר חברו יהונתן גפן – "בסוף מעגל", באתר ערוץ 7, 7 ביוני 2023
קרש חיתוך

קרש חיתוך הוא כלי מטבח המשמש כמשטח עליו ניתן לחתוך או לקצוץ דברי מזון שונים, כדוגמת ירקות לסלט. הסיבה העיקרית לשימוש בקשר חיתוך היא הגנה הן על משטחים שמתחתיו (כדלפק או שולחן) והן על חוד הסכין עצמו. קרש חיתוך עשוי לרוב מעץ או מפלסטיק. חומרים אלו נחרצים בקלות על ידי סכין, ובכך מקשים על ניקוי יסודי של קרש החיתוך. ישנם גם קרשי חיתוך עשויים מזכוכית - קל יותר לנקותם מאשר את אלו העשויים מעץ או מפלסטיק, אך אלה עלולים לפגוע בסכין בו משתמש החותך. בוצ'ר בלוק (אנ') הוא קרש חיתוך מסיבי, עשוי מעץ קשה ועבה מאוד, המיועד לעמוד במכות חזקות שמונחתות בעת קיצוץ באמצעות קופיץ. חיים חדשים לקרש החיתוך - פרויקט אקולוגי עם הילדים ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
רוברט הנסן (רוצח סדרתי)

רוברט כריסטיאן בואס הנסן (באנגלית: Robert Christian Boes Hansen; ‏ 15 בפברואר 1939 – 21 באוגוסט 2014) היה רוצח סדרתי אמריקאי שפעל בין השנים 1971–1983. הוא חטף, אנס ורצח לפחות 17 נשים. הנסן נעצר והורשע בשנת 1983, ונידון ל-461 שנות מאסר, ללא אפשרות לשחרור על תנאי. הנסן מת בגיל 75, מסיבות טבעיות. הנסן נולד ב-15 בפברואר 1939 באסתרוויל שבאיווה, ארצות הברית, לאמא אמריקאית ואבא ממוצא דני. אימו הייתה עדנה מרגרט הנסן, ואביו כריסטיאן הנסן. לרוברט היה גם אח צעיר יותר. למשפחתו הייתה מאפייה, בה רוברט הועסק, ולכן מאוחר יותר כשהתגלו פשעיו, הוא כונה בתקשורת "האופה הקצב". בשנת 1942, משפחתו עברה לריצ'מונד שבקליפורניה. ב-1949, הם חזרו לאיווה, והשתקעו בפוקהונטס. בילדותו, היה הנסן ביישן, סבל מגמגום, ומאקנה שהשאיר אותו עם צלקות לשארית חייו. ב־1957, התגייס הנסן לכוחות המילואים של ארצות הברית, ושוחרר לאחר שנה. לאחר מכן הוא החל לעבוד כעוזר מדריך אימונים באקדמיה לשוטרים, שם הוא פגש את האישה איתה הוא התחתן בקיץ של שנת 1960. הזוג התגרש, ושנת 1963 התחתן הנסן עם אשתו השנייה, איתה הוא עבר ב-1967 לאלסקה. המודוס אופרנדי שלו היה לאסוף במכוניתו נשים שעסקו בזנות, לקחת אותן לביתו באיומי אקדח, שם הוא היה אונס אותן, ולאחר מכן לוקח אותן למקום מבודד, שם הוא היה "צד" אותם ולבסוף יורה בהן או דוקר אותן. הרשויות מאמינות כי הקורבן הראשון שלו הייתה סליה בת' ואן זנטן, שנחטפה ב-22 בדצמבר 1971, וקפאה למוות לאחר שהצליחה לחמוק מהחוטף שלה. גופתה התגלתה שלושה ימים לאחרן מכן. יחד עם זאת, מעולם לא נמצאו ראיות חותכות הקושרות את הנסן למותה של ואן זנטן, והנסן הכחיש מעורבות במותה. ואן זנטן הייתה בת 18 במותה. ביולי 1975, נעלמה מרי קטלין ת'יל בת ה-22, והנסן הודה בעתיד ברציחתה. במאי 1980, הנסן רצח את ג'ואן מסינה, שגופתה נמצאה רק כחודשיים לאחר מכן. ב-28 ביוני 1980, נעלמה רוקסן איסלנד בת ה-24. הנסן הודה ברציחתה, אך גופתה מעולם לא נמצאה. ב-6 בספטמבר של אותה שנה, הנסן חטף את ליסה פורטל בת ה-41. גופתה נמצאה רק ב-9 במאי 1984. במאי 1982, רצח הנסן את סו לונה, שגופתה נמצאה רק באפריל 1984. בין קורבנותיו הנוספים של הנסן היו מייגן אמריק בת ה-17, שרי מורו בת ה-23, רובין פלקיי בת ה-19, ואחרות. יש הגורסים כי מספר קורבנותיו של הנסן הוא למעשה 37. Robert Hansen’s natal birth chart, kundli, horoscope, astrology forecast, relationships, important life phases and events — myAstropedia, myastro.com (באנגלית) Who Is The ‘Butcher Baker,’ Alaska’s Most Notorious Serial Killer, Who Turned The State Into A Hunting Ground?, Oxygen Official Site, ‏2021-11-08 (באנגלית אמריקאית) Robert Hansen | Murderpedia, the encyclopedia of murderers, murderpedia.org Robert Hansen moved to Anchorage for medical treatment | Alaska Dispatch, web.archive.org, ‏2014-06-27 Unsolved Murder: Did Alaskan Serial Killer Robert Hansen Kill Beth van Zanten?, https://the-line-up.com, ‏2017-12-07 (באנגלית) Robert Hansen, horoscope for birth date 15 February 1939, born in Estherville, with Astrodatabank biography - Astro-Databank, www.astro.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוברט הנסן (רוצח סדרתי)".
מלאכי השלום

מלאכי השלום הוא מאחז במזרח גוש שילה וצפונית לכוכב השחר, בספר מדבר שומרון, המשתייך למועצה אזורית מטה בנימין. ערך מורחב – מבוא שילה ההתיישבות הראשונה באזור מלאכי השלום הייתה היאחזות הנח"ל מבוא שילה שהוקמה בשנת 1976 צפונית לכוכב השחר ליד חורבת ג'יבעית. באוקטובר 1976 תואר בעיתון כ"מאחז חדש, שהוא עדיין מחנה אוהלים עם ראשיתם של מבנים קשים יותר". בשנת 1980 הפכה ההאיחזות לבסיס צבאי של חיל התותחנים.[דרוש מקור] לאחר רצח מלאכי רוזנפלד מכוכב השחר בפיגוע ירי בכביש אלון ב-2015, הקימו תושבים מהאזור מאחז במבנים נטושים שהשתייכו למחנה מבוא שילה. הם קראו לו "מלאכי השלום", על שמם של רוזנפלד ושל שלום (שולי) הר-מלך, שנרצח בפיגוע ירי באוגוסט 2003. שמו של היישוב מנציח את שניהם, וגם עושה שימוש בביטוי מוכר מתוך הפיוט הנאמר לפני סעודת שבת – "שלום עליכם", המזכיר בשלושה מתוך ארבעת בתיו את הביטוי "מלאכי השלום". המאחז פונה מספר פעמים בראשיתו, אך הוקם באתר סמוך. בשנים 2019 ו-2020 הוצאו צווי הריסה ללפחות 14 מבנים במאחז. בספטמבר 2021 שלחו חברי הכנסת מיכל רוזין ומוסי רז מכתב לשר הביטחון בני גנץ בו דרשו לפנות את המאחז. במאחז קיימת חוות צאן, והיא טוענת לרעיה על שטח של כ-5,000 דונם. למאחז יחסים מעורערים עם שכניו הפלסטינים, ולפי מחסום ווטש, תושבי הכפר הבדואי הסמוך עין רשאש מדווחים על אלימות, הפחדה, פלישה לאהלי מגורים ומעשי ונדליזם מצד תושבי המאחז. בספטמבר 2023 התארגנה נוכחות מתמדת בכפר של פעילים שמטרתה המוצהרת היא מניעת הטרדות ותקיפות מאנשי מלאכי השלום. בפברואר 2023 החליט הקבינט המדיני ביטחוני להסדיר את מעמד היישוב. בעקבות ההחלטה אישרה ועדת השמות הממשלתית את שם היישוב ביוני 2023. באפריל 2024 הוטל צו שטח צבאי סגור על המאחז, מעט לאחר רצח בנימין אחימאיר. נטען כי הצו נועד למנוע הכנסת חומרי בנייה למאחז. מלאכי השלום, ברשת החברתית פייסבוק מלאכי השלום באתר השומר יו"ש מאחז "מבוא שילה" במדבר שומרון, דבר, 12 בספטמבר 1976 מנחם תלמי, כוכב השחר - מאחז במדבר, מעריב, 22 באוקטובר 1976 דף לזכר מלאכי משה רוזנפלד, ב"לעד" – אתר לזכר האזרחים חללי פעולות האיבה גילי כהן, מתנחלים השתלטו על חלק מבסיס צבאי נטוש בגדה; צה"ל סיפק להם חשמל ומים, באתר הארץ, 3 באוגוסט 2015 דף לזכר שלום (שולי) הר-מלך, ב"לעד" – אתר לזכר האזרחים חללי פעולות האיבה שבתי בנדט‏, כ-200 בני אדם נערכים לפינוי מאחז מלאכי שלום בבנימין, באתר וואלה, 9 ביולי 2015 בנימין ברגר, ‏כוחות הביטחון הרסו בתים ובית כנסת במאחז בלתי חוקי בבנימין, באתר JDN‏, 15 במרץ 2016 דו"ח בצלם וכרם נבות, זה שלנו, זה גם כן מדיניות ההתנחלות הישראלית בגדה המערבית (עמ' 42) רועים בשדות זרים, יש דין, דצמבר 2021, עמ' 25 עטרה גרמן, ‏עימות בקואליציה: חברי מרצ סיירו ביו"ש – ודרשו לפנות יישוב, בעיתון מקור ראשון, 23 בספטמבר 2021 שיקום העדר וחוות 'מלאכי השלום', באתר ערוץ 7, 18 בפברואר 2020 בקעת הירדן: במרדף אחרי אכזריות הכיבוש, באתר מחסום ווטש, ‏21/04/21 הגר שיזף, לאחר שאימת המתנחלים הניסה את קהילות הרועים באזור, קבוצת פעילים מנסה לגונן על הכפר שנותר, באתר הארץ, 22 בספטמבר 2023 החלטת הקבינט, 12 בפברואר 2023 פרוטוקול ועדת השמות הממשלתית, באתר משרד ראש הממשלה, ‏יום חמישי, י' תמוז תשפ"ג, 29 יוני 2023 שטח צבאי סגור הוטל על החווה שבה התרחש רצח הנער בנימין אחימאיר, באתר ישראל היום, 17 באפריל 2024
MKR המטבח המנצח: VIP עונה 5

MKR המטבח המנצח: VIP עונה 5 היא עונת ה-VIP החמישית של תוכנית המציאות הישראלית "MKR המטבח המנצח" והעונה השביעית במצטבר של התוכנית שתעלה ב-11 בפברואר 2024 בערוץ קשת 12. בעונה זו השופטים והמנחים הם חיים כהן ורותי ברודו. ושידוריה הסתיימו ב-25 בפברואר 2024. זוכי העונה הם אלון אבוטבול ושיר ביליה. באוקטובר 2023, פורסם כי התוכנית תחזור לעונה חמישית ב-10 באוקטובר 2023, אך ב-7 באוקטובר 2023, פרצה מלחמת חרבות ברזל, מה שגרם לדחייתה של בכורת העונה. בפברואר 2024, פורסם כי התוכנית תשדר את בכורתה ב-11 בפברואר 2024. פרקים 1–5 עליה לאוויר – 11 בפברואר 2024 תיאור – בכל פרק, זוג אחד בתורו נכנס למטבח ומכין שלוש מנות: מנת פתיחה, מנה עיקרית וקינוח. השופטים נותנים על כל מנה ציון ולאחר כל המנות, הזוגות האחרים מנקדים את כל הארוחה. לאחר כל הארוחות, שני הזוגות שמסיימים בראש הטבלה, עולים לגמר. פרק 6 עליה לאוויר – 25 בפברואר 2024 תיאור – שני הזוגות שעלו לגמר מכינים שתי מנות: מנה עיקרית וקינוח. לאחר כל מנה, הזוגות שלא עלו לגמר והשופטים מנקדים את המנה על דף. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכולוסייה הכללית רייטינג: המטבח המנצח או פקין אקספרס - זו המנצחת הגדולה, באתר אייס, 12 בפברואר 2024 רייטינג: המטבח המנצח או פקין אקספרס - מי המנצחת הגדולה?, באתר אייס, 13 בפברואר 2024 רייטינג: המטבח המנצח לוהט, פקין אקספרס מורידה את הפטריוטים, באתר אייס, 18 בפברואר 2024 רייטינג: פקין אקספרס מאבדת גובה, איילה חסון בצניחה, באתר אייס, 19 בפברואר 2024 רייטינג: המטבח המנצח לוהט, מנאייכ הדהימה את כולם, באתר אייס, 25 בפברואר 2024 רייטינג: המטבח המנצח VIP סוגרת עונה בסטייל, הפטריוטים התאוששו, באתר אייס, 26 בפברואר 2024
פרח כמורה

פרח כמורה הוא אדם בתקופת הכשרתו לתפקיד כומר בכנסייה נוצרית. פרח כמורה יכול להיות בשלבים דתיים שונים טרם כניסתו לתקופה זו, כגון: פרח (נוצרי הטרם קיבל על עצמו את נדרי הדת), נזיר או חבר במסדר דתי (אנ'). תקופה זו כוללת לעיתים קרובות לימוד אינטנסיבי, תפילה, חיים בקהילה, לימוד חיי הנדר, העמקת מערכת היחסים עם אלוהים, העמקת המודעות העצמית של האדם ושיקוף עצמי. משך הכשרתו של פרח כמורה הוא שנה אחת; לא ניתן להאריך את משך ההכשרה מעבר לשנתיים. בכנסייה האורתודוקסית, תקופת פרח הכמורה היא שלוש שנים לפני שניתן לבצע טונזורה (אנ') לנזיר או נזירה, אם כי ניתן לוותר על הליך זה. פרח הכמורה היא התקופה בה על האדם להכיר את הקהילה ועל הקהילה להכיר את האדם. פרחי הכמורה צריכים לשאוף להעמיק את הקשר שלהם עם אלוהים ולגלות את הכריזמה (מתנת האל) של הקהילה. תקופת פרח הכמורה, שדרכה מתחילים החיים במכון, מסודרת כך שהפרחים יבינו טוב יותר את ייעודם האלוהי, ואכן זה הראוי למכון, יחווה את אורח החיים של המכון ויעצב את נפשו ולבו ברוחו, וכדי שכוונתו והתאמתו תיבחנה. —קוד המשפט הקאנוני 1983, קאנון 646 בכמה קהילות של פרחי כמורה, בעיקר נזיריות, הפרח לובש לעיתים קרובות בגדים הנבדלים מלבוש חילוני אך אינו הלבוש המלא של חברים מוסמכים בקהילה. סדר יומם כולל בדרך כלל השתתפות בשעות הקאנוניות (אנ'), עבודה פיזית ושיעורים על החיים הדתיים. תרגילים רוחניים ומבחני ענווה הם מאפיינים נפוצים גם בתקופת פרחי הכמורה. באופן אידיאלי, על בכיר בקהילה למנות חבר מנוסה מהקהילה לשמש כמאסטר הפרחים (אנ'), המלמד את פרחי הכמורה במהלך הכשרתם. לקהילות דתיות שונות יש דרישות שונות עבור משך התקופה. על פרח הכמורה להשלים פוסטולנטיות (אנ') לפני הקבלה להכשרה, משך זמן ההמתנה כפוסטולנט עשוי להימשך בין מספר חודשים או עד לכשלוש שנים. ברוב הקהילות פרח רשאי לעזוב את ההכשרה בכל עת, הממונים רשאים לפטר אותם עם או בלי סיבה. בסיום התקופה, הפרחים מתקבלים לקבלת הנדרים (שמהווים את סיום הכשרת הכמורה) או מתבקשים לעזוב. הנדר המחייב, בו הנזיר מתחייב להקדיש את כל חייו לתפקידו מגיע בשלב מאוחר יותר. המונח novitiate בלטינית בעל כפל משמעות ומתייחס גם לפרחי הכמורה וגם לבניין, למעונות או למתחם המוקדש לפרחים עבור צרכים שונים, כגון לימודים, חינוך או מגורים. נזירות מדיה וקבצים בנושא פרח כמורה בוויקישיתוף קוד המשפט הקאנוני 1983, קאנון 648
יעקבס

האם התכוונתם ל... יהונתן יעקבס – חוקר מקרא ישראלי מוזס יעקובס – מתעמל אולימפי יהודי-הולנדי מאיה יעקבס – פעילה סביבתית ישראלית רביטל ויטלזון-יעקבס – סטנדאפיסטית, סופרת ועיתונאית ישראלית יעקב (פירושונים) ג'ייקובס
נשיא אוניברסיטת הרווארד

נשיא אוניברסיטת הרווארד הוא המנהל הראשי של אוניברסיטת הרווארד וכפועל יוצא גם הנשיא של חבר המנהלים של האוניברסיטה. הנשיא ממונה על ידי חבר המנהלים. הרווארד ידועה בעצמאות של הפקולטות המרכיבות אותה. הפקולטות קובעות את הסטנדרטים האקדמיים שלהן ומנהלות את התקציבים שלהן. הנשיא, לעומת זאת, ממלא תפקיד חשוב בתכנון ובאסטרטגיה של האוניברסיטה. נשיאי הרווארד השפיעו על שיטות חינוך ברחבי ארצות הברית. צ'ארלס וו. אליוט, למשל, הקים את השיטה של קורסי בחירה העומדים לרשות כל תלמיד. ג'יימס ב' קונאנט פעל להכנסת מבחנים אחידים באוניברסיטאות. דרק בוק וניל ל. רודנסטין פעלו למען הגיוון באוניברסיטאות. בשנים האחרונות, התפקיד הפך ליותר ויותר מנהלי, במיוחד לאחר שקמפיינים לגיוס כספים קיבלו חשיבות מרכזית במוסדות גדולים כמו הרווארד. חלקם מתחו ביקורת על מגמה זו בגלל שהיא פוגעת ביכולת של הנשיא להתמקד בסוגיות מהותיות בהשכלה הגבוהה. כל נשיא משמש כפרופסור באחת המחלקות באוניברסיטה ומלמד לפעמים. הנשיא הנוכחי של האוניברסיטה הוא אלן גרבר, שהפך לנשיאה ה-31 של הרווארד. גרבר נולד למשפחה יהודית מרוק-איילנד, אילינוי. הוא החליף בתפקידו את קלודין גיי אשר התפטרה ב-2 בינואר 2024, לאחר חצי שנה בלבד, הכהונה הקצרה בתולדות 388 שנות פעילות המוסד. המנהל הראשון של האוניברסיטה, נתנאל איטון, לא השתמש בתואר "נשיא" אלא בתואר "מנהל בית ספר", הנרי דאנסטר היה הראשון שכונה בתואר "נשיא". הרווארד נוסדה לצורך הכשרת כמרים פוריטנים, ולמרות שיעדי האוניברסיטה השתנו והתרחבו, כמעט כל הנשיאים של האוניברסיטה עד סוף המאה ה-18 היו מוסמכים לכהונה. מאז ליאונרד הואר, הנשיא השלישי של האוניברסיטה, ועד ניית'ן פוסי, הנשיא ה-24, כל הנשיאים היו בוגרי הרווארד קולג'. גם הנשיאים שלא למדו בקולג', למדו לתואר שני באוניברסיטה. דרו גילפין פאוסט היה הנשיא הראשון של האוניברסיטה שלא למד באוניברסיטה או בקולג'. ג'ון וינטרופ כיהן כנשיא בפועל ב-1769 וב-1773. בשתי הפעמים הוא דחה הצעת להיות נשיא, מטעמי זקנה. היו עוד כמה נשיאים בפועל, ויליאם ברטל, אדוארד וויגלסוורת' (1780–1781), הנרי וור (1810, 1828–1829), אנדרו פרסטון פיבודי (1862, 1868–1869) והנרי פיקרינג וולקוט. הנרי רוזובסקי, לשעבר דיקן הפקולטה לאמנויות ומדעים, כיהן כנשיא בפועל במשך שלושה חודשים ב-1987 כשבוק נסע מחוץ לארצות הברית. פרובסט אלברט קרנסיל כיהן כנשיא בפועל במשך שלושה חודשים, מנובמבר 1994 עד פברואר 1995, במהלך חופשתה של רודנסטין. אתר האינטרנט הרשמי של נשיא אוניברסיטת הרווארד היסטוריה של הנשיאות "Harvard names Claudine Gay 30th president". Harvard Gazette (באנגלית). 2022-12-15. נבדק ב-2023-07-01. President, Harvard University; melissa (2023-06-30). "Farewell". Harvard University President (באנגלית). נבדק ב-2023-07-01. "First Female Harvard President Discusses Priorities and Goals". pbs.org. 12 בפברואר 2007. נבדק ב-15 במרץ 2020. {{cite web}}: (עזרה) Hartocollis, Anemona (11 בפברואר 2018). "Harvard Chooses Lawrence Bacow as Its Next President". The New York Times. נבדק ב-13 בפברואר 2018. {{cite news}}: (עזרה) "Harvard names Claudine Gay 30th president". The Harvard Gazette. 15 בדצמבר 2022. {{cite news}}: (עזרה)
אנדריי קליינמיכל

אנדריי אנדרייביץ' קליינמיכל (ברוסית: Андрей Андреевич Клейнмихель, בלטבית: Andrejs Kleinmihels;‏ 1757 – 5 בספטמבר 1815) היה גנרל רוסי ממוצא לטבי אשר שימש כמפקד קורפוס הצוערים ה-2 (בית ספר צבאי בסנט פטרבורג) בין 1784–1815. כמו כן שימש לתקופה קצרה כמנהל מחלקת הפיקוח של משרד ההגנה. קליינמיכל נולד בריגה ב-1757. שמו המקורי היה אנדריאס קליינמיכאלס. אביו היה כומר. ב-1775 הוא התגייס לצבא האימפריה הרוסית ושרת ברגימנט המוסקטרים של קייב. בין 1778–1779 הוא שרת בפולין, וב-1783 הוצב בחצי האי קרים. ב-1784 הוא הוצב במפקדת קורפוס הצוערים ה-2 - בית ספר צבאי יוקרתי בסנט פטרבורג. ב-1789 הוא הועבר לשרת כשלישו של הגנרל אלכסיי מליסינו. ב-1790 הוא חזר לשרת בבית הספר. ב-1797 הוא הועלה לדרגת פולקובניק. ב-1799 הוא מונה למנהל בית הספר והועלה לדרגת גנרל-מאיור. ב-1800 מונה ולריאן זובוב למפקד בית הספר, וקליינמיכל הפך לסגנו. במקביל, הוא הועלה לדרגת גנרל לוטננט בפועל, מינויו של זובוב היה מחווה רשמית ותו לא. קליינמיכל המשיך לנהל את בית הספר, ולאחר מותו של זובוב ב-1804, הוא חזר לתפקידו הרשמי כמפקד. ב-1812 הוא עזב באופן זמני את תפקידו כמפקד בית הספר ופיקד על כוחות במהלך הפלישה הצרפתית לרוסיה. ב-13 בדצמבר 1814 הוא מונה למנהל מחלקת הפיקוח של משרד ההגנה. ביוני 1815, בעקבות חזרתו של נפוליאון מגלותו באי אלבה, נשלח קליינמיכל לוורשה כמפקד ארמיית המילואים ה-2. הוא לא החזיק בתפקיד זמן רב. ב-5 בספטמבר 1815 הוא נפטר ליד ביאליסטוק. מדיה וקבצים בנושא אנדריי קליינמיכל בוויקישיתוף מילון הגנרלים הרוסים שלחמו נגד נפוליאון
Dark Side

האם התכוונתם ל... The Dark Side of the Moon – אלבום אולפן של פינק פלויד Dark Side (שיר של בליינד צ'אנל) – השיר שייצג את פינלנד באירוויזיון 2021
צלחת מעופפת

האם התכוונתם ל... עצם בלתי מזוהה – עצמים מסתוריים המופיעים-לכאורה מפעם לפעם בשמים ונצפים על ידי אנשים מעטים. פריזבי – צלחת פלסטיק בעלת תכונות אווירודינמיות המאפשרות משחק מסירות באמצעותה.